વાઇલ્ડ ટર્કી નોર્થ અમેરિકાનું સૌથી ભારે પક્ષી છે. વાઇલ્ડ ટર્કીના પગ લાંબા તથા રેડિઝ યલો અને ગ્રેયિસ ગ્રીન કલરનાં હોય છે. ટર્કીના શરીરનો રંગ કાળો તથા બ્રાઉન અને ગળાનો રંગ લાલ હોય છે. વાઇલ્ડ ટર્કીનું આયુષ્ય ત્રણથી ચાર વર્ષનું જ હોય છે. તેની સાઇઝ ૩.૬થી ૩.૮ ફૂટ જેટલી હોય છે તેમજ તેનું વજન ૨.૫ કિલોથી ૧૦.૫ કિલો જેટલું હોય છે. વાઇલ્ડ માદા ટર્કી એકસાથે ૪થી ૧૭ ઈંડાં સેવતી હોય છે, પરંતુ થોડા દિવસ સુધી જ તે પોતાનાં બચ્ચાંને તેની સાથે રાખે છે. નર વાઇલ્ડ ટર્કી બચ્ચાંના ઉછેરમાં કોઈ ભૂમિકા નથી ભજવતા. થોડા સમયમાં જ વાઇલ્ડ ટર્કીનાં બચ્ચાં પોતાની જાતે ખોરાક લેતાં શીખી જાય છે.